Rikunarita-ORG/Wikinium huggingface dataset:
# പ്ലാസിബോ പ്രതിഭാസം

**ഇംഗ്ലീഷ് വിലാസം**

രോഗത്തിനോ മറ്റ് ശാരീരികവൈഷമ്യങ്ങൾക്കോ ശരിയായ ചികിത്സയ്ക്ക് പകരം ചികിത്സയെ അനുസ്മരിപ്പിക്കുന്ന തരത്തിലുള്ള സമ്പ്രദായങ്ങൾ ചെയ്ത് രോഗിയെ കബളിപ്പിക്കുന്നതിനെയാണ് **പ്ലാസിബോ** (/pləˈsiboʊ/ *plə-SEE-boh*) എന്ന് പറയുന്നത്. ചില സാഹചര്യങ്ങളിലെങ്കിലും ഇത്തരം ചികിത്സയിലൂടെ രോഗിക്ക് രോഗം ഭേദമായതായി അനുഭവപ്പെടുകയോ, യഥാർത്ഥത്തിലുള്ള രോഗസൗഖ്യം ലഭിക്കുകയോ ചെയ്യുന്നതിനെ **പ്ലാസിബോ പ്രതിഭാസം** എന്നും പറയുന്നു. രോഗിക്ക് ചികിത്സയിലും ചികിത്സകനിലുമുള്ള വിശ്വാസം, ചികിത്സകന്റെ നല്ല പെരുമാറ്റം എന്നിവ പ്ലാസിബോ പ്രഭാവത്തെ വർധിപ്പിക്കുന്ന ഘടകങ്ങളാണ്.

ചികിത്സകൻ കൊടുക്കുന്ന പ്രേരണയുടെ ഫലമായി താൽക്കാലിക ഉത്തേജനം ലഭിച്ച രോഗി തന്റെ മനോനിലയെ രോഗശമനമായി തെറ്റിദ്ധരിക്കുന്നു. ക്ഷിപ്രവിശ്വാസശീലരായ രോഗികളെ പല വ്യാജചികിത്സകരും മാനസികമായി സ്വാധീനിക്കുന്നു. ഭൂരിഭാഗം ആൾക്കാരും തങ്ങളുടെ രോഗത്തിനും പ്രശ്നങ്ങൾക്കും മാന്ത്രികമായ ഒരു പരിഹാരം ആഗ്രഹിക്കുന്നവരാണ്. ആളുകൾക്ക് നിഗൂഢത നിറഞ്ഞ കപടചികിത്സാരീതികളോടാണ് കൂടുതൽ താല്പര്യമുള്ളത്.

ഇത്തരം ചികിത്സ കൊണ്ട് ഫലമില്ലെങ്കിൽ തന്നെയും ഫലമുണ്ടായെന്ന് പറയാനുള്ള പ്രവണത അത്തരം ആളുകളിൽ കാണും. തങ്ങളുടെ ചികിത്സയെപ്പറ്റി അമിതമായ അവകാശവാദം ഉന്നയിക്കുന്നവരാണ് വ്യാജചികിത്സകർ. കഴിക്കുന്ന മരുന്ന് ഫലിക്കുമെന്ന വിശ്വാസമുണ്ടെങ്കിൽ രോഗശമനം സംഭവിക്കുന്നു എന്ന തോന്നൽ ഉണ്ടാക്കുന്നു. രോഗത്തിനെതിരായ ശരീരത്തിന്റെ പ്രതിരോധം ഊർജ്ജിതപ്പെടുത്തുക വഴി ചിലരിൽ ചില രോഗങ്ങൾ കുറയാനിടയുണ്ട്. എന്നാൽ മാരകരോഗങ്ങളിൽ (ന്യൂമോണിയ,
കാൻസർ, എയ്ഡ്‌സ്, ലിവർ സിറോസിസ് തുടങ്ങിയവ) മാറ്റമുണ്ടാകില്ല.

പല രോഗങ്ങളും ചികിത്സയൊന്നുമില്ലാതെ മാറുന്നവയാണ്. നമ്മുടെ ശരീരത്തിന് സ്വാഭാവിക പ്രതിരോധശക്തിയുണ്ട്. പല മാരകരോഗങ്ങൾക്കും ദീർഘമായി അനുഭവിക്കുന്ന രോഗങ്ങൾക്കും സ്വാഭാവിക ഏറ്റക്കുറച്ചിലുകൾ ഉണ്ടാകാറുണ്ട്. അതിനെ പലരും രോഗശമനമായി തെറ്റിദ്ധരിക്കുന്നു.
# തപാൽ

**ഇംഗ്ലീഷ് വിലാസം**

തൃശൂർ സാഹിത്യ അക്കാദമി കാമ്പസിന് സമീപത്തെ തപാൽ പെട്ടി
കത്തുകളും മറ്റു ചെറിയ ഉരുപ്പടികളും ദൂരസ്ഥലങ്ങളിലേക്കെത്തിക്കാൻ നടപ്പാക്കിയ സംവിധാനമാണ് **തപാൽ**.

ചരിത്രാതീതകാലം മുതൽ തന്നെ വാർത്താവിനിമയത്തിന് ഭരണസംവിധാനങ്ങൾ പ്രത്യേക പരിഗണണ നൽകിപ്പോന്നിരുന്നു. വിളിച്ചുപറഞ്ഞും ചെണ്ടകൊട്ടിയറിച്ചും വാർത്തകൾ എത്തിച്ചുകൊടുത്തിരുന്ന പഴയകാലത്ത് തിരക്കുള്ള പൊതുവഴികളുടെ ഓരത്ത് ശിലാഫലകങ്ങൾ തയ്യാറാക്കിയും ഇക്കാര്യം സാധിച്ചു പോന്നു. പിന്നീട് പക്ഷികളേയും മൃഗങ്ങളേയും ഇതിനുപയോഗിക്കുകയുണ്ടായി. വാർത്താവിനിമയോപാധികൾ സംഘടിതമായും സാമാന്യജനങ്ങൾക്കു ഉപയോഗപ്പെടുന്ന മട്ടിലും രൂപപ്പെട്ടതോടെയാണു നാം ഇന്നു കാണുന്ന തപാൽ സംവിധാനം ഉടലെടുക്കുന്നത്. രാജ്യാന്തര തപാൽ യൂണിയന്റെ ആഹ്വാനപ്രകാരം ഒക്ടോബർ 9 ലോകമെങ്ങും തപാൽ ദിനമായി ആചരിക്കുന്നു.

## ചരിത്രം

## ഇതും കാണുക

* അഞ്ചൽ
* അഞ്ചൽക്കാരൻ

## ചിത്രശാല

* ചുമരിൽ തൂക്കിയിടുന്ന തരത്തിലുള്ള തപാൽപെട്ടി
* 1950-റിപ്പബ്ലിക് ദിന സ്റ്റാമ്പ്
* തപാൽ വകുപ്പിറക്കിയ പ്രത്യേക കവറും സ്റ്റാമ്പും
# അറിവ്

**ഇംഗ്ലീഷ് വിലാസം**

ഒരു വസ്തു, പ്രതിഭാസം, പ്രക്രിയ, വിഷയം എന്നിവയെക്കുറിച്ച് അനുഭവത്തിലൂടയോ പഠനത്തിലൂടെയോ ഉണ്ടാവുന്ന പരിചയം ആണ് ജ്ഞാനം. ഈ പരിചയത്തെ വസ്തുത, വിവരണം, വർണ്ണന, വൈദഗ്ദ്ധ്യം എന്നിങ്ങനെ തരം തിരിക്കാം. ഈ പരിചയം അനുഭവം, അപഗ്രഥനം എന്നിവ വഴിയാണ് ഉണ്ടാവുക. ജ്ഞാനത്തെ കുറിച്ചുള്ള പഠനത്തെ വിജ്ഞാനശാസ്ത്രം (Epistemology) എന്ന് പറയുന്നു. പ്ലേറ്റോ ജ്ഞാനത്തെ "ന്യായീകരിക്കാവുന്ന വിശ്വാസം" എന്ന് വിശേഷിപ്പിച്ചു. പക്ഷെ, എന്താണ് വിശ്വാസം, എന്താണ് ന്യായീകരണം എന്നീ കാര്യങ്ങളിൽ അവ്യക്തത (ambiguity) ഉണ്ടാവാം, അതിനാൽ ജ്ഞാനം എന്ത് എന്ന കാര്യത്തിൽ വ്യക്തമായ ഒരു ധാരണയിൽ എത്തുക ബുദ്ധിമുട്ടാണ്. ബെർട്രാൻഡ് റസ്സൽ "തിയറി ഒഫ് നോലജ്" (Theory of Knowledge) എന്ന ലേഖനത്തിൽ ഈ ബുദ്ധിമുട്ടിനെ ഇപ്രകാരം വിശദീകരിച്ചു "യാഥാർത്ഥ്യവുമായി പൊരുത്തമുള്ള വിശ്വാസത്തെ നമുക്ക് ജ്ഞാനം എന്ന് പറയാം, പക്ഷെ എന്താണ് വിശ്വാസം എന്താണ് യാഥാർത്ഥ്യം എന്ന് ആർക്കും അറിയില്ല. വിശ്വാസവും യാഥാർത്ഥ്യവുമായി ഏതു തരത്തിലുള്ള പൊരുത്തമാണ് വിശ്വാസത്തെ സത്യമാക്കുന്നത് എന്ന് ആർക്കും അറിയില്ല" [൧] പ്ലേറ്റോ "ന്യായീകരിക്കാവുന്ന വിശ്വാസം" (Justified True Belief) തത്ത്വമനുസരിച്ച് ഒരു പ്രസ്താവനയെ ജ്ഞാനമായി കരുതണമെങ്കിൽ അതിനു മൂന്ന് വ്യവസ്ഥകൾ പാലിക്കേണ്ടതുണ്ട്, ഒന്ന് അത് ന്യായീകരിക്കപ്പെടണം, രണ്ട് അത് സത്യമായിരിക്കണം, മൂന്ന് അത് വിശ്വസിക്കപ്പെടണം. ചില തത്ത്വശാസ്ത്രജ്ജന്മാർ ഇതിനോട് വിയോജിച്ചു. പ്രധാനമായും എഡ്മണ്ട് ഗെറ്റിയർ (Edmund Gettier) തന്റെ "Is Justified True Belief Knowledge?" എന്നു ശീർഷകമുള്ള ഉപന്യാസത്തിൽ പ്ലേറ്റോയുടെ "ന്യായീകരിക്കാവുന്ന വിശ്വാസം" തത്ത്വത്തിന്റെ അപര്യാപ്തത ചൂണ്ടിക്കാട്ടി

അറിവ് നേടിയെടുക്കുന്നതിനെ പഠനം എന്നു പറയാം. അറിവ് എന്നത് ഒരു പ്രവൃത്തി യഥാവിധി ചെയ്യുവാനുള്ള ആത്മവിശ്വാസത്തെയും കഴിവിനെയും സൂചിപ്പിക്കുന്നതിനും ഉപയോഗിക്കാറുണ്ട്.

## പദ ഉപയോഗം

വിദ്യ, വിജ്ഞാനം, അവബോധം, അഭിജ്ഞാനം, പഠിത്തം, പ്രജ്ഞ, പാണ്ഡിത്യം, ഗ്രാഹ്യം, ബോധം, ജ്ഞാതം, ജ്ഞാനം, ബോധം, എട്ടുംപൊട്ടും, എത്തുംപിടിയും എന്നീപദങ്ങളും അറിവിന് പകരമായി സാധാരണ ഉപയോഗിച്ചുവരുന്നു.

## കുറിപ്പുകൾ

**൧^** "Knowledge might be defined as belief which is in agreement with the facts. The trouble is that no one knows what a belief is, no one knows what a fact is, and no one knows what sort of agreement between them would make a belief true." smite

## അവലംബം
# ഡേവിഡ് ഫിഞ്ചർ

**ഇംഗ്ലീഷ് വിലാസം**
പ്രദർശിപ്പിക്കുക

| ഡേവിഡ് ഫിഞ്ചർ |
| --- |
| 2012 *ദ ഗേൾ വിത്ത് ദ ഡ്രാഗൺ ടാറ്റൂവിന്റെ* പാരീസിലെ പ്രഥമ പ്രദർശനത്തിനായി ഫിഞ്ചർ എത്തിയപ്പോൾ. |
| ജനനം | ഡേവിഡ് ആൻഡ്രൂ ലിയോ ഫിഞ്ചർ  (1962-08-28) ഓഗസ്റ്റ് 28, 1962 വയസ്സ്) ഡെൻവർ, കൊളറാഡോ, യു.എസ്.എ. |
| മറ്റ് പേരുകൾ | ഫിഞ്ച് ഡേവ് ഫിഞ്ചർ |
| തൊഴിൽ(s) | ചലച്ചിത്ര സംവിഢായകൻ, ചലച്ചിത്ര നിർമ്മാതാവ്, സംഗീതചിത്ര സംവിധായകൻ |
| സജീവ കാലം | 1984-ഇതുവരെ |
| ജീവിതപങ്കാളി | ഡോണ്യ ഫിയറെന്റീനോ (1990–1995) |
| പങ്കാളി | സീൻ ഷഫിൻ (1996–ഇതുവരെ) |
| കുട്ടികൾ | 1 |

ഒരു അമേരിക്കൻ ചലച്ചിത്ര, സംഗീതചിത്ര സംവിധായകനും നിർമ്മാതാവുമാണ് **ഡേവിഡ് ഫിഞ്ചർ** എന്ന **ഡേവിഡ് ആൻഡ്രൂ ലിയോ ഫിഞ്ചർ**. ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ (2008), ദ സോഷ്യൽ നെറ്റ്‍വർക്ക്(2008) എന്നീ ചിത്രങ്ങൾക്ക് മികച്ച സംവിധായനുള്ള അക്കാദമി അവാർഡ് നാമനിർദ്ദേശം ഫിഞ്ചർ നേടിയിട്ടുണ്ട്. ദ സോഷ്യൽ നെറ്റ്‍വർക്കിന് മികച്ച സംവിധായകനുള്ള ഗോൾഡൻ ഗ്ലോബും ബാഫ്ത പുരസ്കാരവും ഫിഞ്ചർ നേടിയിട്ടുണ്ട്. ഫിഞ്ചറുടെ ഏറ്റവും പുതിയ ചിത്രം ഗിലിയൻ ഫ്ലിന്നിന്റെ നോവലിനെ ആധാരമാക്കി നിർമ്മിച്ച ഗോൺ ഗേൾ ആണ്.

## ചലച്ചിത്രങ്ങൾ

### സംവിധാനം ചെയ്തവ

| വർഷം | ചിത്രം | കുറിപ്പുകൾ |
| --- | --- | --- |
| 1992 | ഏലിയൻ 3 | ആദ്യ ചിത്രം. |
| 1995 | സെവൻ |  |
| 1997 | ദ ഗെയിം |  |
| 1999 | ഫൈറ്റ് ക്ലബ്ബ് |  |
| 2002 | പാനിക് റൂം |  |
| 2007 | സോഡിയാക് |  |
| 2008 | ദ ക്യൂരിയസ് കേസ് ഓഫ് ബെഞ്ചമിൻ ബട്ടൺ |  |
| 2010 | ദ സോഷ്യൽ നെറ്റ്‍വർക്ക് |  |
| 2011 | ദ ഗേൾ വിത്ത് ദ ഡ്രാഗൺ ടാറ്റൂ |  |
| 2013 | ഹൗസ് ഓഫ് കാർഡ്സ് | 2 എപ്പിസോഡുകൾ ടെലിവിഷൻ പരമ്പര |
| 2014 | ഗോൺ ഗേൾ |  |

## അവലംബം
# പേഴ്സോണ

**ഇംഗ്ലീഷ് വിലാസം**

| പേഴ്സോണ |
| --- |
| സ്വീഡിഷ് പോസ്റ്റർ |
| സംവിധാനം | ഇംഗ്മർ ബർഗ്മാൻ |
| കഥ | ഇംഗ്മർ ബർഗ്മാൻ |
| നിർമ്മാണം | ഇംഗ്മർ ബർഗ്മാൻ |
| അഭിനേതാക്കൾ | ബിബി ആണ്ടെഴ്സൻ ലിവ് ഉൾമാൻ |
| ഛായാഗ്രഹണം | സ്വെൻ നിക്വിസ്റ്റ്  |
| വിതരണം | AB Svensk Filmindustri (Sweden), United Artists (U.S.A.), MGM (2004, DVD) |
| റിലീസ് തീയതി | * 18 October 1966 (1966-10-18)
 |
| ദൈർഘ്യം | 85 minutes |
| രാജ്യം | സ്വീഡൻ  |
| ഭാഷ | സ്വീഡിഷ്  |

ഇംഗ്മർ ബർഗ്മാൻ സംവിധാനം ചെയ്ത് 1966 ൽ പുറത്തിറങ്ങിയ സ്വീഡിഷ് ചലച്ചിത്രം ആണ് ‌**പേഴ്സോണ**.

## പ്രമേയം

എലിസബത്ത് വോഗ്ലർ പ്രശസ്തയായ ഒരു നാടകനടിയാണ്‌. ഒരു നാടകത്തിനിടെ അവർക്ക് പൊടുന്നനെ ചലനശേഷി നഷ്ടപ്പെടുന്നു.തുടർന്ന് അവർ സംസാരശേഷി പോലും നഷ്ടപ്പെടുന്ന അവസ്ഥയിൽ എത്തുന്നു.ഡോക്ടർ അവരെ ‍ സമുദ്രതീരത്തുള്ള ഒരു കോട്ടേജിലേക്ക് വിശ്രമത്തിനു രോഗശാന്തിക്കുമായി അയയ്ക്കുന്നു.കൂടാതെ മിടുക്കിയും അർപ്പണമനോഭാവവുമുള്ള നഴ്സ് ആയ അൽമയോട് രോഗിയെ പരിചരിക്കാനായി കൂടെ പോകുവാനും നിർദ്ദേശിക്കുന്നു.നാളുകൾ കഴിയവെ തന്റെ രോഗിയിൽ നിന്ന് പ്രതികരണങ്ങൾ പുറത്തുകൊണ്ടുവരാനായി അൽമ മറ്റാരോടും പറയാതിരുന്ന തന്റെ ജീവിതരഹസ്യങ്ങൾ അവരോട് പറയാൻ തുടങ്ങുന്നു.എലിസബത്ത് ആകട്ടെ എല്ലാം മൂകമായി കേൾക്കുന്നു.ക്രമേണ അൽമ മനസ്സിലാക്കുന്നു,താൻ എലിസബത്തിന്റെയും ചിന്തകൾക്കും വികാരങ്ങൾക്കും ശബ്ദം നൽകുകയാണെന്ന്,തങ്ങളിരുവരുടെയും മനസും വ്യക്തിത്വവും ഒന്നിനോടൊന്ന് ലയിക്കുകയാണെന്ന്.

വളരെ സങ്കീർണമായ ഈ പ്രമേയത്തെ തികഞ്ഞ വൈദഗ്ദ്യത്തോടെയാണ്‌ ബർഗ്മാൻ സിനിമയിലാക്കിയിരിക്കുന്നത്.തികച്ചും നവീനമായ ഒരു ചലച്ചിത്രഭാഷ തന്നെ ബർഗ്മാൻ സ്യഷ്ടിച്ചു ഈ സിനിമയിൽ.രൂപപരമായും നവീനതകൾ ഈ സിനിമയ്ക്കുണ്ട്.ബർഗ്മാൻ കരുതുന്നത് *പേഴ്സോണ*യും *ക്രൈസ് ആന്റ് വിസ്പേഴ്സും* തന്റെ ഏറ്റവും വ്യത്യസ്ത ചലച്ചിത്രങ്ങൾ ആണെന്നാണ്‌.

## അഭിനേതാക്കളും കഥാപാത്രങ്ങളും

* ലിവ് ഉൾമാൻ-എലിസബത്ത് വോഗ്ലർ
* ബിബി ആൻഡേഴ്സൻ-അൽമ

## അവാർഡുകൾ

* National Society of Film Critics awards for Best Film, Best Director (Bergman) and Best Actress (Andersson)-1967.
* The film was selected as the Swedish entry for the Best Foreign Language Film at the 39th Academy Awards, but was not accepted as a nominee.
* The film was included in *The New York Times Guide to the Best 1,000 Movies Ever Made*. In 2010, it was ranked #71 in *Empire* magazines "The 100 Best Films Of World Cinema".

## അവലംബം

## പുറം കണ്ണികൾ

* *Persona* ഇന്റർനെറ്റ് മൂവി ഡാറ്റാബേസിൽ
* Roger Ebert’s review Archived 2012-09-07 at the Wayback Machine
* An essay on the film by P. Adams Sitney
* Blog Archived 2012-02-15 at the Wayback Machine posts Archived 2012-02-15 at the Wayback Machine by Peter Leithart, prominent Reformed Theologian
# രാഷ്ട്രതന്ത്രം

**ഇംഗ്ലീഷ് വിലാസം**

രാഷ്ട്രതന്ത്രം ഒരു സാമൂഹിക ശാസ്ത്രമാണ്.നഗരം എന്നർത്ഥം വരുന്ന ഗ്രീക്കു വാക്കായ polisൽ നിന്നാണ് പൊളിറ്റിക്സ് ഉരുത്തിരിഞ്ഞത്.പോളീസിന്റെ പ്രവർത്തനങ്ങളെ പറ്റിയുള്ള പഠനം പൊളിറ്റിക്സ് എന്നു വിളിക്കപ്പെട്ടു.തന്റെ പൊളിറ്റിക്സ് എന്ന ഗ്രന്ഥത്തിൽ രാഷ്ട്രീയ പ്രതിഭാസങ്ങളെ അരിസ്റ്റോട്ടിൽ വസ്തുനിഷ്ഠമായി പ്രതിപാദിക്കുന്നുണ്ട്. രാഷ്ട്രത്തിന് വിവിധ ചിന്തകൻമാർ വ്യത്യസ്തമായ നിർവ്വചനങ്ങളാണ് നൽകിയിരിക്കുന്നത്.ബ്ലൺഷലിയുടെ അഭിപ്രായത്തിൽ രാഷ്ട്രതന്ത്രം സ്റ്റേറ്റുമായി ബന്ധപ്പെട്ട ഒരു സാമൂഹ്യ ശാസ്ത്രമാണ്. അത് സ്റ്റേറ്റിന്റെ അടിസ്ഥാന സ്വഭാവങ്ങളെ കുറിച്ചും, അതിന്റെ പ്രവർത്തനങ്ങളെ കുറിച്ചും, വികാസത്തെക്കുറിച്ചും മനസ്സിലാക്കാൻ ശ്രമിക്കുന്നു. പോൾഴാനയുടെ അഭിപ്രായത്തിൽ സ്റ്റേറ്റിന്റെ അടിസ്ഥാന ഘടകങ്ങളെ കുറിച്ചും, ഗവൺമെൻറിന്റെ തത്ത്വങ്ങളെക്കുറിച്ചും ചർച്ച ചെയ്യുന്ന ഒരു ശാസ്ത്ര ശാഖയാണ് രാഷ്ട്രതന്ത്രം.രാഷ്ട്രതന്ത്രം രാഷ്ട്രത്തോടു കൂടെ ആരംഭിക്കുകയും.രാഷ്ട്രത്തോടു കൂടെ അവസാനിക്കുകയും ചെയ്യുന്നു എന്ന് ഡോക്ടർ ഗാർനർ പറയുന്നു. ലീക്കോക്കിന്റെ അഭിപ്രായത്തിൽ രാഷ്ട്രതന്ത്രം ഗവൺമെന്റുമായി ബന്ധപ്പെട്ട ഒന്നാണ്. അത് സ്‌റ്റേറ്റിന്റെ രാഷ്ട്രീയ പ്രശ്നങ്ങളുടെ ഉത്ഭവവും, വളർച്ചയും,ലക്ഷ്യവും കൈകാര്യം ചെയ്യുന്ന ശാസ്ത്ര ശാഖയായാണ് ഗാരി സ് കണക്കാക്കുന്നത്.എന്നാൽ രാഷ്ട്രീയ സംവിധാനങ്ങളുടേയും രാഷ്ട്രീയ സിദ്ധാന്തങ്ങളുടേയും ഭൂത-ഭാവി വർത്തമാനത്തെ കുറിച്ചുള്ള പഠനമായാണ് ഗെറ്റിൽ വിശേഷിപ്പിക്കുന്നത്. പ്രചീനചിന്തകൻമാരുടെ അഭിപ്രായത്തിൽ സ്റ്റേയിറ്റിനെ കുറിച്ച് മൊത്തത്തിലുള്ള പഠനമാണ് രാഷ്ട്രതന്ത്രം. ആധുനിക യുഗത്തിൽ സ്റ്റേയിറ്റിന്റെ പ്രവർത്തന മണ്ഡലങ്ങൾ കൂടുതൽ വിശാലമാവുകയും, രാഷ്ട്രീയ വ്യവസ്ഥിതി രൂപപ്പെടുത്തിയെടുക്കുന്നതിൽ നിരവധി കാരണങ്ങൾ ഭാഗഭാക്കാക്കുകയും ചെയ്യുമ്പോൾ രാഷ്ട്രത്തിന്റെ നിർവ്വചനത്തിൽ കാതലായ മാറ്റങ്ങൾ ഉണ്ടാകുന്നു. ഇരുപതാം നൂറ്റാണ്ടിന്റെ മധ്യത്തിൽ അമേരിക്കൻ രാഷ്ട്രതന്ത്ര നിരീക്ഷകൻമാരുടെ രംഗപ്രവേശത്തോടു കൂടി രാഷ്ട്രതന്ത്രം ഒരു ധൈഷണിക വിപ്ളവത്തിന്റെ അരങ്ങായി തീർന്നു.എന്നാൽ ആൽമണ്ട് പവലിനെപ്പോലെയുള്ളവർ പുതിയ രാഷ്ട്രീയ സിദ്ധാന്തങ്ങളും, ആശയങ്ങളും അവതരിപ്പിക്കുകയുണ്ടായി. ആധുനിക യുഗത്തിൽ പ്രാധാന്യം കൽപ്പിക്കപ്പെടുന്നത് രാഷ്ട്രത്തിന്റെ സ്ഥാപനങ്ങൾക്കും, അതിന്റെ ഘടനക്കുമാണ്. റോബർട്ട് ദഹലിന്റെ അഭിപ്രായത്തിൽ രാഷ്ട്രതന്ത്രം പ്രധാനമായും അധികാരം, ഭരണം എന്നീ വിഷയങ്ങളെ കുറിച്ചാണ് ചർച്ച ചെയ്യുന്നത്. അധികാരത്തിന് സമൂഹത്തിലെ മൂല്യങ്ങൾ സംരക്ഷിക്കുവാൻ ആവശ്യമായ ചില ധാർമ്മിക ചുമതലകൾ ഉണ്ടെന്ന് ഡേവിഡ് ഈസ്റ്റേൺ അഭിപ്രായപ്പെടുന്നു.ചുരുക്കത്തിൽ രാഷ്ട്രീയ പ്രതിഭാസങ്ങളായ സ്റേറിയറ്റ്, ഗവൺമെൻറ്, അധികാരം, പൊതുഭരണം തുടങ്ങിയവയുടെ ശാസ്ത്രീയമായ പഠനമാണ് രാഷ്ട്രതന്ത്രം.

## ഒരു പാഠ്യവിഷയമെന്ന രീതിയിൽ

രാഷ്ട്രതന്ത്രത്തെക്കുറിച്ചു പഠിക്കുന്ന ശാഖയെ രാഷ്ട്രമീമാംസഎന്നു പറയുന്നു. അധികാരം നേടുന്നതിനെയും പ്രയോഗിക്കുന്നതിനെയും പറ്റി പഠിക്കുന്ന ഈ ശാഖ മി.ക്ക രാജ്യങ്ങളിലെയും വിദ്യാലയങ്ങളിലും സർ‌വ്വകലാശാലകളിലും ഒരു പാഠ്യവിഷയമാണ്‌. രാഷ്ട്രതന്ത്രവുമായി ബന്ധപ്പെട്ട മറ്റു ശാഖകൾ രാഷ്ട്രീയതത്വശാസ്ത്രം(political philosophy), രാഷ്ട്രീയസാമ്പത്തികശാസ്ത്രം(political economy) എന്നിവയാണ്‌.ഒരു രാക്ഷ്ട്രതിന്റെ മുന്നോട്ടുള്ള പ്രയാണം എങ്ങനെ ആയിരിക്കണം എന്നതാണ് അതതു രാഷ്ട്രത്തിന്റെ രാക്ഷ്ട്രതന്ത്രം .ചില രാക്ഷ്ട്രങ്ങൾ മതത്തിന്റെ അടിസ്ഥാനത്തിൽ മുന്നോട്ടുപോകുമ്പോൾ മറ്റു ചിലരാഷ്ട്രങ്ങൾ കക്ഷി രാക്ഷ്ട്രിയ ത്തിന്റെ അടിസ്ഥാനത്തിൽ മുന്നോട്ടു പോകുന്നു.
ചില രാജ്യങ്ങളിൽ തിരഞ്ഞെടുപ്പിലൂടെ ഭരണാധികാരികളെ തീരുമാനിക്കുമ്പോൾ മറ്റു ചില രാജ്യങ്ങളിൽ കുടുംബവാഴ്ച നിലനിൽക്കുന്നു .
# ഡ്യൂൾ

**ഇംഗ്ലീഷ് വിലാസം**

| ഡ്യൂൾ |
| --- |
| ഡിവിഡി പുറംചട്ട |
| സംവിധാനം | ഉമേഷ് വിനായക് കുൽക്കർണി |
| കഥ | ഗിരീഷ് കുൽക്കർണി |
| തിരക്കഥ | ഗിരീഷ് കുൽക്കർണി |
| നിർമ്മാണം | അഭിജീത് ഘോലാപ് |
| അഭിനേതാക്കൾ | ഗിരീഷ് കുൽക്കർണി നാന പടേക്കർ ദിലീപ് പ്രഭവാൾക്കർ സൊണാലി കുൽക്കർണി |
| ഛായാഗ്രഹണം | സുധാകർ റെഡ്ഡി യെക്കാന്തി |
| ചിത്രസംയോജനം | അഭിജിത് ദേശ്പാണ്ഡേ |
| സംഗീതം | മങ്കേഷ് ധക്ഡേ |
| നിർമ്മാണ കമ്പനി | ദേവിഷ ഫിലിംസ് |
| റിലീസ് തീയതിs | * October 10, 2011 (2011-10-10)

(പുസാൻ അന്താരാഷ്ട്ര ചലച്ചിത്രോത്സവം, ദക്ഷിണകൊറിയ) * November 4, 2011 (2011-11-04)

 (ഇന്ത്യ) |
| രാജ്യം | ഇന്ത്യ |
| ഭാഷ | മറാത്തി |

2011ലെ ദേശീയ ചലച്ചിത്രപുരസ്കാരത്തിൽ മികച്ച ചലച്ചിത്രത്തിനുള്ള പുരസ്കാരം നേടിയ ചിത്രമാണ് **ഡ്യൂൾ**(മറാത്തി: देऊळ). ഉമേഷ് വിനായക് കുൽക്കർണിയുടെ സംവിധാനത്തിൽ പ്രദർശനത്തിനെത്തിയ ഡ്യൂൾ മറാത്തി ചലച്ചിത്രമാണ് . അഭിജീത് ഘോലാപ് നിർമ്മിച്ച ഈ ചിത്രത്തിൽ ഗിരീഷ് കുൽക്കർണി, നാന പടേക്കർ, ദിലീപ് പ്രഭവാൾക്കർ, സൊണാലി കുൽക്കർണി എന്നിവർ പ്രധാനവേഷങ്ങൾ കൈകാര്യം ചെയ്തിരിക്കുന്നു. ഇന്ത്യയുടെ കൊച്ചു ഗ്രാമങ്ങളിൽ ആഗോളവത്കരണം മൂലം ഉണ്ടാവുന്ന മാറ്റങ്ങളും ഗ്രാമങ്ങളുടെ ദയനീയ സ്ഥിതിയും ഈ ചലച്ചിത്രം വരച്ചുകാട്ടുന്നു.

മികച്ച ചിത്രത്തിനുള്ള പുരസ്കാരത്തിനു പുറമെ മികച്ച നടൻ, മികച്ച സംഭാഷണം എന്നിവയ്‌ക്കുള്ള പുരസ്കാരങ്ങൾ ഈ ചിത്രത്തിലൂടെ ഗിരീഷ് കുൽക്കർണി നേടി.

മറാത്തി ചലച്ചിത്രരംഗത്ത് നസീറുദ്ദീൻ ഷാ അരങ്ങേറ്റം കുറിച്ച ചിത്രവും ഡ്യൂൾ ആണ്.

## അഭിനേതാക്കൾ

* ഗിരീഷ് കുൽക്കർണി
* നാന പടേക്കർ
* ദിലീപ് പ്രഭവാൾക്കർ
* സൊണാലി കുൽക്കർണി
* ജ്യോതി സുഭാഷ്
* അതിഷ നായിക്
* ഉഷ നട്ക്കർണി
* കിഷോർ കദം
* ശ്രീകാന്ത് യാദവ്

## അവലംബം

<references>
# ശരീരം

**ഇംഗ്ലീഷ് വിലാസം**

ജീവനുള്ള വസ്തുക്കളെ സംബന്ധിച്ചിടത്തോളം സമഗ്രമായ ഭൗതിക ഘടകമാണ് **ശരീരം** (ലാറ്റിൻ: കോർപ്പസ്). ജീവനില്ലാത്ത ശരീരത്തെ ജഡം അല്ലെങ്കിൽ മൃതദേഹം എന്ന് പറയുന്നു. ബഹുകോശ ജീവികൾക്കായി മാത്രമേ ശരീരം എന്ന പദം സാദാരണയായി ഉപയോഗിക്കാറുള്ളൂ. ഏകകോശങ്ങളിൽ നിന്ന് മുഴുവൻ ജീവികളിലേക്ക് മാറുന്ന ജീവികളുണ്ട്: ഉദാഹരണത്തിന്, സ്ലിം പൂപ്പൽ. അവയെ സംബന്ധിച്ചിടത്തോളം 'ശരീരം' എന്ന പദത്തിന്റെ അർത്ഥം ബഹുകോശ ഘട്ടം എന്നാണ്. മറ്റ് ഉപയോഗങ്ങൾ:

* സസ്യശരീരം: സസ്യങ്ങളുടെ ശരീരത്തിൽ ഷൂട്ട്സ സിസ്റ്റവും റൂട്ട് സിസ്റ്റവും അടങ്ങിയിരിക്കുന്നു.

* സെൽ ബോഡി: നീളമുള്ള ആക്സോണുകൾ (നാഡി നാരുകൾ) ഉള്ള ന്യൂറോണുകൾ പോലെയുള്ള കോശങ്ങൾക്ക് ഇവിടെ ഇത് ഉപയോഗിച്ചേക്കാം. ന്യൂക്ലിയസ് ഉള്ള ഭാഗമാണ് സെൽ ബോഡി.

ശരീരങ്ങളെയും അവയുടെ ഘടനാപരമായ സവിശേഷതകളെയും കുറിച്ചുള്ള പഠനവുമായി ബന്ധപ്പെട്ട ജീവശാസ്ത്രത്തിന്റെ ശാഖയെ മോർഫോളജി എന്ന് വിളിക്കുന്നു. ശരീരഘടന ടിഷ്യുവിനെക്കാൾ ഉയർന്ന തലത്തിലുള്ള ശരീരഘടനയെ കൈകാര്യം ചെയ്യുന്ന രൂപശാസ്ത്രത്തിന്റെ ഒരു ശാഖയാണ് അനാട്ടമി. അനാട്ടമി, ടിഷ്യൂകളുടെ ഘടന പഠിക്കുന്ന ഹിസ്റ്റോളജിയുമായി അടുത്ത ബന്ധമുള്ളതാണ്, അതുപോലെ തന്നെ പഠിച്ച മാക്രോ ഓർഗാനിസത്തിന്റെ ടിഷ്യൂകളും അവയവങ്ങളും നിർമ്മിച്ച വ്യക്തിഗത കോശങ്ങളുടെ ഘടനയും പ്രവർത്തനവും പഠിക്കുന്ന സൈറ്റോളജിയും. ശരീരഘടന, ഹിസ്റ്റോളജി, സൈറ്റോളജി, ഭ്രൂണശാസ്ത്രം എന്നിവ ഒരുമിച്ച് എടുത്താൽ അത് മോർഫോളജിയെ പ്രതിനിധീകരിക്കുന്നു

ശരീരത്തിലെ പ്രവർത്തനങ്ങളെയും മെക്കാനിസങ്ങളെയും കുറിച്ചുള്ള പഠനമാണ് ഫിസിയോളജി.

## മനുഷ്യ ശരീരം

മനുഷ്യ ശരീരത്തിന്റെ രേഖാചിത്രം
1. തല
2. മുഖം
3. കഴുത്ത്
4. തോൾ
5. നെഞ്ച്
6. നാഭി
7. ഉദരം
8. അര / കീഴ്‌വയർ
9. പുരുഷലിംഗം
10. തുട
11. മുട്ട്
12. കാൽ
13. കണങ്കാൽ / ഞെരിയാണി
14. പാദം
15. കൈ
16. കൈമുട്ട്
17. കൈത്തണ്ട /മുൻകൈ
18.കണങ്കൈ / മണിബന്ധം
19.കൈപ്പത്തി
Elements of the human body by mass. Trace elements are less than 1% combined (and each less than 0.1%).
മനുഷ്യ ശരീരം പ്രധാനമായും തല, കഴുത്ത്, ഉടൽ, കൈകാലുകൾ എന്നിവ അടങ്ങിയതാണ്. മനുഷ്യശരീരം നിർമ്മിക്കപ്പെട്ടിരിക്കുന്നത് ഹൈഡ്രജൻ ഓക്സിജൻ കാർബൺ കാത്സ്യം ഫോസ്ഫറസ് തുടങ്ങിയവ കൊണ്ടാണ്.

## മൃതശരീരം

ഒരു മരിച്ച വ്യക്തിയുടെ ശരീരത്തെ ജഡം, മൃതശരീരം അല്ലെങ്കിൽ ശവശരീരം എന്നു വിളിക്കുന്നു. കശേരുക്കളായ മൃഗങ്ങളുടേയും പ്രാണികളുടേയും മൃതദേഹങ്ങളെ ചിലപ്പോൾ ശവങ്ങൾ എന്ന് വിളിക്കാറുണ്ട്.

## മതവും തത്വചിന്തയും

പല മത വിശ്വാസങ്ങളിലും തത്വചിന്തകളിലും ജീവികളുടെ ഭൗതിത അംശത്തെ ശരീരം എന്നും അഭൗതികമായ അംശത്തെ ആത്മാവ് എന്നും വിശേഷിപ്പിക്കുന്നു. ഭാരതീയ വിശ്വാസങ്ങളിൽ സ്ഥൂല ശരീരം സൂക്ഷ്മ ശരീരം, കാരണ ശരീരം എന്നിങ്ങനെ മൂന്ന് ശരീരങ്ങളെ പരാമർശിക്കുന്നു. മരണത്തോടെ ആത്മാവ് സ്ഥൂല ശരീരം വിട്ട് സൂക്ഷ്മ ശരീരത്തിലേക്ക് പോകുന്നു എന്നതാണ് വിശ്വാസം.

## അവലംബം
# ഗൂഗിൾ നൗ

**ഇംഗ്ലീഷ് വിലാസം**

ഗൂഗിൾ നൗ|  |
| Original author(s) | Google |
| വികസിപ്പിച്ചത് | Google |
| ആദ്യപതിപ്പ് | ജൂലൈ 9, 2012 (2012-07-09) |
|  |
| Stable release | 5.5
 / ഒക്ടോബർ 29, 2015 (2015-10-29) |
|  |
| ഓപ്പറേറ്റിങ് സിസ്റ്റം | Android 4.1+ ("Jelly Bean"), iOS 6.0+ and ChromeOS Limited functionality in Microsoft Windows, macOS, Linux (via Google Chrome and the Google app) |
| Replaced by | Google Assistant |
| ലഭ്യമായ ഭാഷകൾ | English |
| തരം | Intelligent personal assistant |
| വെബ്‌സൈറ്റ് | www.google.com/search/about/ |

ഗൂഗിൾ നൗ
ഗൂഗിൾ നിർമ്മിച്ച തിരച്ചിൽ ആപ്ലിക്കേഷനാണ് **ഗൂഗിൾ നൗ**. നോളജ് ഗ്രാഫിന്റെ സഹായത്തോടെയാണ് ഇത് പ്രവർത്തിക്കുന്നത്. ആൻഡ്രോയിഡ് 4.1 ജെല്ലി ബീൻ പതിപ്പിനൊപ്പമാണ് ഇത് പുറത്തിറങ്ങിയത്. എന്താണ് നിങ്ങൾക്ക് ആവശ്യമെങ്കിൽ അതിപ്പോൾത്തന്നെ അറിയുക എന്നതാണ് ഗൂഗിൾ നൗവിന്റെ ലക്ഷ്യം. ഗൂഗിൾ സേർച്ചിന്റെ സഹായത്തോടെ പ്രവർത്തിക്കുന്ന ഒരു പേഴ്‌സണൽ അസിസ്റ്റന്റാണ് ഗൂഗിൾ നൗ.

പേരിലെപ്പോലെത്തന്നെ ഗൂഗിൾ നൗ മൈക്രോസോഫ്റ്റിന്റെ ഒറിഗാമി നൗ എന്ന ആപ്ലികേഷന്റെ പ്രവർത്തനതത്വവും പിന്തുടരുന്നുണ്ട്. മൈക്രോസോഫ്റ്റ് തങ്ങളുടെ ഒറിഗാമി അൾട്രാ-മൊബൈൽ പിസിക്ക് വേണ്ടി നിർമ്മിച്ച ആപ്ലികേഷനാണ് *ഒറിഗാമി നൗ*.

ആൻഡ്രോയിഡ്, ഐ ഒ എസ് ഉപയോഗിക്കുന്നവർക്ക് ഗൂഗിൾ അപ്ലിക്കേഷൻ വഴിയും കമ്പ്യൂട്ടറിലൂടെ ഗൂഗിൾ ക്രോം വഴിയും ഗൂഗിൾ നൗ ഉപയോഗിക്കാൻ സാധിക്കും.

2012 ജുലൈ 27 നാണ് ആൻഡ്രോയിഡ് ജെല്ലീബീനിന്റെ ഭാഗമായി ഗൂഗിൾ നൗ പ്രകാശനം ചെയ്തത്.

## സമ്പർക്കമുഖം

സമയസ്ഥാന പുതുക്കലുകളോട് കൂടിയ ഗൂഗിൾ സേർച്ചാണ് ഗൂഗിൾ നൗ പ്രദാനം ചെയ്യുന്നത്. തിരച്ചിൽ പൂർത്തിയായാൽ തിരച്ചിലിന്റെ ഫലങ്ങളോടൊപ്പം ഒരു കാർഡും പ്രത്യക്ഷപ്പടും. കാലാവസ്ഥ, ഭൂപടം, കായികവാർത്തകൾ എന്നിവയാണ് കാർഡിലെ ഘടകങ്ങൾ. കാർഡിനു ചുവട്ടിലായി മറ്റു തിരച്ചിൽ ഫലങ്ങളും കാണാം. ഓപ്പറേറ്റിംഗ് സിസ്റ്റത്തിൽ ഗൂഗിൾ നൗവിലേക്ക് ധാരാളം എളുപ്പവഴികളും ലഭ്യമാണ്.

## സവിശേഷതകൾ

ഉപയോക്താവ് മുമ്പ് ചെയ്തിട്ടുള്ള പ്രവൃത്തികളുടെ അടിസ്ഥാനത്തിലാണ് ഗൂഗിൾ നൗ ഓരോ ഉപയോക്താവിന്റേയും സ്വഭാവങ്ങളും താത്പര്യങ്ങളും മനസ്സിലാക്കുന്നത്. മുമ്പ് നടത്തിയ തിരച്ചിലുകൾ, മുമ്പ് നടത്തിയിട്ടുള്ള സമയ സ്ഥല നിശ്ചയങ്ങൾ, ഗൂഗിളിൽ നൽകിയിരിക്കുന്ന സ്ഥലം എന്നീ വിവരങ്ങളാണ് ഇതിനായി ഉപയോഗിക്കുന്നത്. ഇത് ഓരോ തവണയും കാർഡുകൾ എന്ന് വിളിക്കപ്പെടുന്ന വിവരസങ്കേതങ്ങളായി തിരയുന്ന സമയത്ത് എത്തിക്കുന്നു.

## അവലംബം

## പുറത്തേക്കുള്ള കണ്ണികൾ

* ഔദ്യോഗിക വെബ്സൈറ്റ്